Press Release

BUILD/11/2024/348 Date: 28 November 2024

Attn: News Editor/ Chief Reporter/ Assignment Editor /Business Page-in-Charge:

**বিল্ড ও সাউথইস্ট বিশ্ববিদ্যালয়ের মাঝে সমঝোতা স্মারক স্বাক্ষর**

২৭ নভেম্বর ২০২৪, বুধবার, বিজনেস ইনিশিয়েটিভ লিডিং ডেভেলপমেন্ট (বিল্ড) সাউথইস্ট বিশ্ববিদ্যালয়ের সাথে বিশ্ববিদ্যালয়ের ক্যারিয়ার এন্ড প্রফেশনাল ডেভেলপমেন্ট সার্ভিস (সিপিডিএস) অফিসে একটি সমঝোতা স্মারক স্বাক্ষর করে।

এ সমঝোতা স্মারক দুটি প্রতিষ্ঠানের মধ্যে পেশাগত নেটওয়ার্ক গড়ে তোলা এবং গবেষণা, ইন্টার্নশিপ, পেশাগত তথ্য বিনিময় ও পলিসি এডভোকেসির মাধ্যমে শিক্ষামূলক সম্পর্ক গড়ে তুলবে। এর পাশাপাশি এ স্মারক গবেষণা ও পাবলিক-প্রাইভেট ডায়লগের মাধ্যমে বাংলাদেশে ব্যবসাবান্ধব পরিবেশ তৈরিতে সহায়ক ভূমিকা রাখবে। বিল্ড থেকে প্রতিষ্ঠানটির সিইও ফেরদৌস আরা বেগম ও সাউথইস্ট বিশ্ববিদ্যালয় থেকে প্রতিষ্ঠানটির সিপিডিএস এর পরিচালক মোহাম্মদ নাজমুদ্দোজা সমঝোতা স্মারক স্বাক্ষর করেন।

এ যৌথ উদ্যোগের মূল লক্ষ্য থাকবে তথ্য বিনিময় এবং শিক্ষামূলক ও নীতি গবেষণার মাধ্যমে বাণিজ্য সহজীকরণ ও ব্যবসা খাতের অগ্রগতি সাধন করা যা, যৌথ সেমিনার ও গবেষণাপত্র প্রণয়নের মাধ্যমে বাংলাদেশে শিল্প-শিক্ষার সহযোগীতা বৃদ্ধি করবে। এ স্মারক স্বাক্ষর অনুষ্ঠানে সাউথইস্ট বিশ্ববিদ্যালয় থেকে বিশ্ববিদ্যালয়ের আইআরটি এর পরিচালক, প্রফেসর ড. আবুল হাসানাত আলমগির এবং বিল্ড থেকে পল্লব ভট্টাচার্য, অতিরিক্ত গবেষণা পরিচালক, কানিজ ফাতেমা, জ্যেষ্ঠ গবেষণা সহযোগী ও শাহরিয়ার রওশন, জ্যেষ্ঠ গবেষণা সহযোগী উপস্থিত ছিলেন। স্মারক স্বাক্ষরের আনুষ্ঠানিকতা সম্পন্ন করার পর বিল্ডের প্রতিনিধিদল উক্ত বিশ্ববিদ্যালয়ের বিভিন্ন বিভাগ, লাইব্রেরি ও অন্যান্য অবকাঠামো স্থাপনা পরিদর্শন করেন।